कार्तिक आर्यन ने शेयर की मां के कैंसर डायग्नोसिस की कहानी, बोले- मां जीत गई हैं
Kartik Aaryan On His Mother's Battle with Cancer Diagnosis हाल ही में कार्तिक आर्यन ने सोशल मीडिया पोस्ट पर इस बात की जानकारी दी। कार्तिक ने अपनी मां के साथ फोटो शेयर करते हुए एक लंबा नोट लिखा
कार्तिक आर्यन की मां माला तिवारी कैंसर से जूझ रही थीं। हाल ही में कार्तिक आर्यन ने सोशल मीडिया पोस्ट पर इस बात की जानकारी दी।
कार्तिक ने अपनी मां के साथ फोटो शेयर करते हुए एक लंबा नोट लिखा और बताया कि जब उन्हें उनकी मां के कैंसर के बारे में पता चला था तब वो टूट गए थे। उनकी मां को ब्रेस्ट कैंसर था। अब वो स्वस्थ हैं।
मां के कैंसर ने हमारी जिंदगी हिलाकर रख दी थी- कार्तिक 
पोस्ट शेयर करते हुए कार्तिक ने लिखा- कुछ दिनों पहले हमें ये पता चला कि सी फॉर कैंसर हमारे परिवार के बीच चुपके से घुस आया है और हमारी जिंदगियों को हिला कर रख दिया है। हम बिल्कुल टूट गए थे।
ये मेरी मां की इच्छाशक्ति, ताकत और कभी हिम्मत न हारने वाला ऐटिट्यूड ही है जिसने हमें इस उधेड़बन से बाहर निकाला। मेरी मां फाइटर हैं।
मां ने ये जंग जीत ली, वो फाइटर हैं- कार्तिक 
उन्होंने आगे लिखा- मेरी मां ही हैं जो हमारा ध्यान सी फॉर कैंसर से सी फॉर करेज तक लेकर गईं। उन्होंने अपनी पूरी ताकत से ये लड़ाई लड़ी और वो उन्हें जीत भी मिली।
जिंदगी के इस फेज ने हमें ये सिखाया है कि परिवार के साथ से बड़ी कोई ताकत नहीं होती। ये एक ऐसा सबक है जिसे मैं हर दिन दोहराता हूं।
उन्होंने अपनी पोस्ट को कैंसर वॉरियर और सुपरहीरो लिखकर कंप्लीट किया।
पिछले साल कैंसर मरीजों के साथ कार्तिक ने शेयर किया था वीडियो 
कार्तिक की इस पोस्ट पर विक्की कौशल, मौनी रॉय, कपिल शर्मा, अनुपम खेर, सोनाली बेंद्रे, टाइगर श्रॉफ, एकता कपूर, सोनल चौहान और सान्या मल्होत्रा जैसे कई सेलिब्रिटीज ने रिएक्ट किया है।
पिछले साल कार्तिक आर्यन ने नेशनल कैंसर अवेयरनेस मंथ के मौके पर मुंबई के एक हॉस्पिटल में कैंसर से ग्रसित लोगों के साथ एक वीडियो शेयर किया था। इस वीडियो में उन्होंने बताया था कि करीब पांच सालों पहले उनकी मां को ब्रेस्ट कैंसर हुआ था। लेकिन, अब वो पूरी तरह ठीक हो चुकी हैं और स्वस्थ हैं।